CELEX: 62014TA0053
Language: sk
Date: 2016-02-19 00:00:00
Title: Vec T-53/14: Rozsudok Všeobecného súdu z 19. februára 2016 – Ludwig-Bölkow-Systemtechnik/Komisia („Rozhodcovská doložka — Šiesty rámcový program v oblasti výskumu, technického rozvoja a demonštračných činností — Vrátenie časti vyplatených súm a paušálna náhrada škody — Čiastočné zastavenie konania — Oprávnené náklady na financovanie Úniou — Zmluvná pokuta — Zjavne neprimeraná povaha“)

29.3.2016   
            
            
               SK
            
            
               Úradný vestník Európskej únie
            
            
               C 111/19
            
         Rozsudok Všeobecného súdu z 19. februára 2016 – Ludwig-Bölkow-Systemtechnik/Komisia
   (Vec T-53/14) (1)
   
   ((„Rozhodcovská doložka - Šiesty rámcový program v oblasti výskumu, technického rozvoja a demonštračných činností - Vrátenie časti vyplatených súm a paušálna náhrada škody - Čiastočné zastavenie konania - Oprávnené náklady na financovanie Úniou - Zmluvná pokuta - Zjavne neprimeraná povaha“))
   (2016/C 111/22)
   Jazyk konania: nemčina
   
      Účastníci konania
   
   
      Žalobkyňa: Ludwig-Bölkow-Systemtechnik GmbH (Ottobrunn, Nemecko) (v zastúpení: pôvodne M. Núñez Müller a T. Becker, neskôr M. Núñez Müller, advokáti)
   
      Žalovaná: Európska komisia (v zastúpení: T. Maxian Rusche a F. Moro, splnomocnení zástupcovia)
   
      Predmet veci
   
   Jednak konštatovať, že Komisia nemá nárok od žalobkyne požadovať vrátenie preddavkov zaplatených na základe troch zmlúv, a jednak, že žalobkyňa nie je povinná zaplatiť Komisii paušálnu náhradu škody
   
      Výrok rozsudku
   
   
               1.
            
            
               Konanie o druhej a tretej časti žalobných návrhov sa zastavuje.
            
         
               2.
            
            
               Sumy, ktoré má zaplatiť Ludwig Bölkow Systemtechnik GmbH z dôvodu paušálnej náhrady škody, sa znižujú na sumu rovnajúcu sa 10 % preddavkov, ktoré sa mali zaplatiť na základe zmlúv týkajúcich sa projektov HyWays, HyApproval a HarmonHy.
            
         
               3.
            
            
               Žaloba sa v zostávajúcej časti zamieta.
            
         
               4.
            
            
               Ludwig Bölkow Systemtechnik GmbH a Európska komisia znášajú vlastné trovy konania.
            
         
      (1)  Ú. v. EÚ C 129, 28.4.2014.